अहिले सीमांकनको विषयलाई तत्कालका लागि स्थगित गरेर सम्भव भएसम्म अधिकतम सहमतिका आधार खोज्न छलफल गर्दै अघि बढ्न सबै दलहरू तयार हुनुपर्छ। आन्दोलन गरिरहेका मधेशकेन्द्रित दलहरूले बुझनुपर्छ– नाकाबन्दीको दबाबमा पारेर तत्काल कुनै सहमति गरियो भने पनि त्यसलाई अर्को आन्दोलनले भत्काउन सक्छ। उनीहरूले संघीयताको नाममा सधैं आन्दोलन मात्र गरिरहन सम्भव हुँदैन भन्ने तथ्यलाई पनि मनन् गर्दै सहमतिमा पुग्न सीमानाकाबाट आफ्नै देश विरुद्ध परिचालित हुने राष्ट्रघाती कार्य तत्काल रोक्नुपर्छ।
